CELEX: 62009TN0338
Language: mt
Date: 2009-08-27 00:00:00
Title: Kawża T-338/09: Rikors ippreżentat fis- 27 ta’ Awwissu 2009 — Müller-Boré & Partner vs UASI — Popp et (MBP)

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/73
            
         Rikors ippreżentat fis-27 ta’ Awwissu 2009 — Müller-Boré & Partner vs UASI — Popp et (MBP)
   (Kawża T-338/09)
   2009/C 267/132
   Lingwa tar-rikors: Il-Ġermaniż
   
      Partijiet
   
   
      Rikorrenti: Müller-Boré & Partner (Munich, il-Ġermanja) (rappreżentanti: C. Osterrieth u T. Schmitz, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord tal-Appell: E. Popp (Munich, il-Ġermanja), W. E. Sajda (Munich), J. Bohnenberger (Munich), V. Kruspig (Munich)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (UASI), tat-23 ta’ Ġunju 2009, fil-Każ R 1176/2007-4, u li tbiddilha fis-sens li l-appell u l-oppożizzjoni jiġu miċħuda kompletament;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark verbali “MBP” għal servizzi fil-klassijiet 35 u 42 (Applikazzjoni Nru 1 407 857)
   
      Proprjetarju tat-trade mark jew tas-sinjal invokat insostenn tal-oppożizzjoni: E. Popp, W. E. Sajda, J. Bohnenberger u V. Kruspig
   
      Trade mark jew sinjal invokat insostenn tal-oppożizzjoni: it-trade mark verbali “ip_law@mbp.” għal servizzi fil-klassi 42 (Trade mark Komunitarja Nru 667 105), kif ukoll l-isem kummerċjali speċifiku “mbp.de” fis-sens tal-Markengestetz (liġi Ġermaniża dwar it-trade marks)
   
      Deċiżjoni tad-Diviżjoni tal-Oppożizzjoni: oppożizzjoni miċħuda
   
      Deċiżjoni tal-Bord tal-Appell: appell milqugħ parzjalment
   
      Motivi invokati: ksur tal-Artikolu 8(1)(b) tar-Regolament Nru 207/2009 (1) għaliex ma teżistix probabbiltà ta’ konfużjoni bejn it-trade marks kunfliġġenti
   
      (1)  Regolament tal-Kunsill (KE) Nru 207/2009, tas- 26 ta’ Frar 2009, dwar it-trade mark Komunitarja (ĠU L 78, p. 1).